KNJIŽNIČARKA: Marija Bratonja

Ekonomska škola Vukovar

S.Filipovića 6, Vukovar

**PISANA PRIPRAVA ZA IZVEDBU NASTAVNOG SATA ENCIKLOPEDIJE**

**PRIPRAVA ZA NASTAVNI SAT U ŠKOLSKOJ KNJIŽNICI**

ŠKOLA: Ekonomska škola Vukovar

MJESTO IZVOĐENJA: knjižnica Ekonomske škole Vukovar

NADNEVAK:

UZRAST: 2.razredi

KNJIŽNIČARKA: Marija Bratonja

NASTAVNO PODRUČJE: **Program knjižnično – informacijskog odgoja i obrazovanja**

NASTAVNA JEDINICA: **Enciklopedije**

MEĐUPREDMETNA KORELACIJA: hrvatski jezik, informatika

NASTAVNA SREDSTVA: PPT prezentacija, online sadržaj, KWL tablica

NASTAVNA POMAGALA: računala u školskoj knjižnici, tableti, mobiteli

NASTAVNE METODE:

1. VERBALNE: 2. VIZUALNE

a) metoda usmenog izlaganja, a) metoda pokazivanja

b) razgovora, b) metoda pisanja

 c) metoda samostalnog praktičnog

rada učenika

NASTAVNI OBLICI:  frontalni rad, rad u skupinama, samostalni rad

TIP NASTAVNOG SATA: obrada nastavne jedinice

AKTIVNOSTI ZA UČENIKE:

 razgovor, čitanje i pisanje, pretraživanje, pokazivanje, prezentiranje, slušanje

IZVORI ZA UČENIKE:

* Online izvori, enciklopedije

KLJUČNI POJMOVI: enciklopedija, školska knjižnica, vrste enciklopedija, oblici enciklopedija

**ISHODI UČENJA**:

* Saznati najvažnije informacije o enciklopedijama;
* Usporediti različite enciklopedije, vrste i oblike;
* Snaći se u postupku traženja enciklopedijskih natuknica;

**CILJ NASTAVNE JEDINICE**:

* upoznavanje s enciklopedijama, vrstama i oblicima, povijesti i enciklopedistikom
* razviti sposobnost pronalaska, vrednovanja i uporabe tražene informacije
* informacijska pismenost
* kritičko čitanje, provjera izvora, istraživanje, pretraživanje informacija

**ZADACI:**

**OBRAZOVNI**:

* upoznati učenike s enciklopedijama;
* povijest enciklopedija;
* enciklopedistika;
* vrste i oblici enciklopedija;
* pretraživanje enciklopedijskih natuknica;
* osposobiti učenike za pronalazak, vrednovanje i uporabu potrebne informacije.

**FUNKCIONALNI**:

* razvijati vještine pretraživanja enciklopedija;
* razvijati vještine snalaženja u školskoj knjižnici;
* razvijati vještine snalaženja u okružju online informacija;
* razvijati sposobnost točnog opažanja i prepoznavanja bitnih informacija;
* razvijati sposobnost pronalaska informacije i njezine uporabe na pravilan način;
* poticati logičko mišljenje i zaključivanje.

**ODGOJNI**:

* poticati učenike na pravilan odnos prema radu;
* razvijati naviku uporabe interneta radi potrebnih informacija;
* poticanje na aktivnost, marljivost, komunikativnost, kolegijalnost i pravilan odnos prema svim sudionicima odgojno-obrazovnoga procesa.

**TIJEK NASTAVNOG SATA**

1. Doživljajno – spoznajna motivacija UVOD
2. Najava teme
3. Izlaganje novih sadržaja GLAVNI DIO
4. Vježba
5. Izlaganje sadržaja rada učenika
6. Sinteza ZAVRŠNI DIO

**ARTIKULACIJA NASTAVNOG SATA**

|  |  |  |
| --- | --- | --- |
| NASTAVNE METODE I OBLICI | TIJEK NASTAVNOG SATA | NASTAVNA SREDSTVA I POMAGALA |
| RazgovorRazgovorslušanjepisanjerazgovorslušanjepisanjepretraživanje | ***UVODNI DIO SATA***Učenici dolaze u knjižnicu, smještaju se na svoja mjesta. Započinjemo s razgovorom o grčkom jeziku, znaju li ga prepoznati, što misle da piše.*NAJAVA TEME*Učenicima dajem natuknice kraljica znanja i da se nalazi u referentnoj zbirci, pokušavamo doći do odgovora o čemu ćemo raditi na današnjem satu. Učenici dolaze do odgovora – enciklopedije.Učenici ispunjavaju KWL tablicu.***GLAVNI DIO SATA: OBRADA NOVIH SADRŽAJA****IZLAGANJE SADRŽAJA*Krećemo na ppt prezentaciju, enciklopedistika, vrste enciklopedija, oblici enciklopedija, prva hrvatska enciklopedija, opće enciklopedije na hrvatskom jeziku, specijalizirane enciklopedije, online enciklopedije, online enciklopedije na hrvatskom jeziku, enciklopedije u našoj školskoj knjižnici.*VJEŽBA*Učenicima dajem zadatak da se podijele u skupine i svaka skupina treba pronaći određene natuknice iz enciklopedija, tiskanih i online. Sami moraju procijeniti s obzirom na natuknicu u kojoj vrsti enciklopedije će tražiti natuknice.*IZLAGANJE SADRŽAJA RADA UČENIKA*Učenici izlažu po skupinama jesu li uspjeli pronaći zadane natuknice.***ZAVRŠNI DIO SATA****SINTEZA*Učenici ispunjavaju posljednji stupac KWL tablice (naučio/la sam) i čitaju pred drugima što su sve naučili na današnjem satu. | ppt prezentacijaKWL tablicaweb straniceračunalamobiteli |

**IZVORI KORIŠTENI ZA IZRADU PRIPRAVE**:

1. Cindrić, Mijo; Miljković, Dubravka; Strugar, Vladimir. 2010. *Didaktika i kurikulum*. IEP-D2. Zagreb.
2. Demut, Ana. *Putokazi školske knjižnice*. 2003. Školska knjiga. Zagreb.
3. Kovačević, Dinka; Lasić-Lazić, Jadranka; Lovrinčević, Jasmina. *Školska knjižnica – korak dalje*. 2004. Filzofski fakultet, Zavod za informacijske studije Оdjela za informacijske znanosti – Altagama.

**PRILOZI:**

PPT prezentacije

KWL tablica